Béatrice Edwige () este o handbalistă franceză care joacă pentru clubul Metz Handball și echipa națională a Franței. La origine, Edwige evoluează pe postul de pivot, însă ea este folosită de antrenori în special ca apărătoare centrală. Handbalista a făcut parte din echipele Franței care au câștigat medalia de argint la Jocurile Olimpice din 2016, de la Rio de Janeiro, și medalia de aur la Campionatul Mondial din 2017, desfășurat în Germania.